Patriotismul sau “unde ne sunt visatorii?”

                   Marturisit sau nu, fiecare dintre noi, indiferent de varsta, apartenenta culturala resimte criza morala, sociala a epocii contemporane.

                    Noi credem, suntem convinsi ca acest “Mal du siecle” are drept coloana verticala conceptul si sentimentul de PATRIOTISM. Nu dorim sa ne lansam in afirmatii si judecati de valoare hazardate, ci sa punem fata in fata marturisiri ale unor ilustri romani care pot reprezenta cu stralucire problema pusa in discutie. Este o invitatie  pentru fiecare dintre noi la a cugeta, a incerca sa-si ofere cateva posibile explicatii.

                       Romanii cu destinul lor in lume, in timp, cu tara si problemele ei existentiale sunt continutul eseului nostru. Am ales doua repere istorice: Revolutia ardeleana de la 1848 si Epoca contemporana de dupa 1990.

                         Cele doua repere, puse fata in fata ne obliga la a evidentia niste contraste din punctul de vedere al notiunii de patriotism.

                          Ambele momente sunt ilustrate. Primul, printr-o opera literara mai putin cunoscuta publicului larg, M. Eminescu, cu romanul “Geniu pustiu” care reprezinta Revolutia de la 1848 din Transilvania ca suport pentru o dezbatere pe tema patriotismului ardeleanului din secolul XIX.

                             Al doilea moment istoric prezinta pozitia romanului din secolul XXI exemplificata de comentariile unor personalitati contemporane: Andrei Plesu, Ion Vianu, Neagu Djuvara, Liviu Mihaiu.

                           Fiecare epoca istorica a fost raportata la conceptul de PATRIOTISM ca unitate de masura a interesului fata de fiinta nationala, fata de realizari sau derapaje de la interesul neamului.

                            PATRIOTISMUL a luat aspecte diferite: ca scop in apararea existentei, al afirmarii poporului roman sau de nationalism in cele doua acceptiuni: pozitiva si/ sau negativa.

                            Firea umana are tendinta de a idealiza trecutul. Si cel personal si cel istoric. De aceea “timpul de aur al scripturilor strabune” ne-a indemnat sa-l alegem pe simbolul mintii si sufletului romanului dintotdeauna , genialul M. Eminescu. De data aceasta il vom aminti pe Eminescu, patriotul si politicianul,nu pe poetul.

                            Pe Eminescu, student de 21 de ani la Viena care scrie un mic roman de nici 100 de pagini, dupa moda romantica a vremurilor sale, scriere uitata de manualele scolare si ignorata de critica si istoria literara. Textul “Geniu Pustiu” este scris in 1871 si trimis la Iasi, la convorbiri literare domnului Iacob Negruzzi. Autorul face precizarea: “Romanul meu am inceput a-l scrie parte dupa impresiuni nemijlocite din anul 1868, pe cand eram in Bucuresti, parte dupa un episod ce mi l-a povestit un student din Transilvania”.

                              Textul este o naratiune romantica cu toate ingredientele curentului la care apartine, dar aici ne concentram pe scene ce prezinta revolutia din 1848 a romanilor ardeleni, impreuna cu descrierile pline de colorit local ale oamenilor si locurilor din Transilvania.

                          Studentul Eminescu de la Viena se simte mult mai legat sufleteste de viata romanilor ardeleni,decat a celorlalti romani si aceasta nu numai sub raport cultural si social,ci si sub raport politic. El vine de acasa cu statutul de fiu al Bucovinei ocupate de Imperiul Austro-Ungar si cu educatia romanului care face scoala nemteasca, nu romaneasca,decat ocazional,acolo la Cernauti. De aceea scria de la Viena si trimetea articole politice ziarului nationalist  “Federatiunea” din Pesta,  combatand cu o energie extrema dualismul austro-ungar si politica hegemonista a maghiarilor fata de nationalitatile ne-maghiare. Asa se poate explica interesul studentului bucovinean pentru politica maghiarilor de atunci si revolutia de la 1848.

                            Tematica patriotica a operei sale literare incepe sa se contureze cu aceasta ocazie ca experienta a studentiei la Viena si a frecventarii Societatii studentilor romani din Viena unde activeaza si organizeaza aniversarea a 400 de ani la Putna in memoria simbolului national – Stefan cel Mare – alaturi de alti studenti romani celebri la Viena: Ciprian Porumbescu, Ion Slavici.

                           Cele doua coordonate ale romanului: cea romantica si cea nationalista ne ofera suport pentru a demonstra lectia de patriotism a studentului roman Eminescu.

                            In creatia eminesciana acest text in proza completeaza tematica patriotica si istoria nationala. Sa ne amintim viguroasa si optimista poezie “Ce-ti doresc eu tie, dulce Romanie” 1866 si pana la pesimista si dureroasa “Scrisoare III” din 1881 publicata cu prilejul proclamarii Romaniei ca regat.

                             Sa revenim la textul propus. Exista in roman scene de realism surprinzator care ne ofera imagini in tehnica pe care am putea-o numi “cinematografica” despre oameni, locuri, fapte ale revolutiei ardelene, Moara Sasului, incendiul orasului devastat de Honvezi, moartea fetei preotului roman, cetele de luptatori romani si locotenentii lui Iancu, diferite lupte in munti, portrete de luptatori, discursuri patriotice. Decorul romantic din mijlocul unei naturi de basm, ingeniozitate in expunerea intamplarilor, reflectiile filosofice curajoase-sunt aspecte artistice si de continut care reflecta simtirea profund patriotica si revolutionara a tanarului de numai 21 de ani. El “vede”artistic, fictional filmul revolutiei pe care ni-l impartaseste prin acest mic roman uitat. Avem oare in istoria cinematografiei romanesti o pelicula pe tema aceasta?

                             Vom prezenta o selectie de citate sub forma de Addenda la sfarsitul lucrarii, alaturi de bibliografia utilizata.

                          Intensitatea sentimentelor ce strabat sufletul neamului romanesc prin prezentarea pasionata a trecutului nostru istoric, revolta adanca impotriva hegemoniei straine, asupra adevaratei rase romanesti din Provinciile Romanesti din acei ani si credinta nestramutata in vrednicia romanilor- iata sinteza elementelor nationale, sau in limbaj contemporan –patriotism– pe care le demonstreaza Eminescu in opera literara si in articolele politice de mai tarziu.

                            A  doua componenta a opozitiei propuse, contemporaneitatea si felul ei de a trata conceptul de patriotism ne-a fost inspirata de o serie de articole sub forma de interviuri ale jurnalistilor cotidianului Adevarul.

                           In ciclul “Cine, cand si cum schimba Romania” Andrei Craciun face un studiu pornind de la intrebarea: Ce facem cu Romania? Primul raspuns il da filozoful Andrei Plesu: “… eu cred ca din Romania, la ora aceasta, -si masor bine cuvintele- iar unii o sa se mire ca tocmai eu fac aceasta declaratie-, ceea ce lipseste este patriotismul. Prin patriotism intelegand insa nu sa racnesti cu lacrimi in ochi “noi suntem romani”, nu sa te imbeti la chefuri de craciun si sa-ti aduci aminte de Stefan cel Mare, nu sa vorbesti despre tarisoara, ci sa uiti de tine ca sa faci ceva pentru comunitatea ta. Eu nu cunosc in momentul acesta un politician capabil sa uite de sine. Toti sunt umflati de sine,de cariera lor, de imaginea lor, de ambitiile lor. Este foarte rentabil discursul patriotic in campanie.”.

                     Pe de alta parte in aceeasi idee a unei atitudini patriotarde, s-a schimbat psihologia poporului roman. Domnul Ion Vianu explica: “Cred ca romanii au o problema cu aprecierea de sine, problema care este mai acuta decat in tarile occidentale. Romania genereaza nationalismul, o apreciere exclusivista si hiperbolica a eului national si in acelasi timp genereaza autodeprecierea. Probabil istoria framantata ne-a creat sechele”.

                      Istoricul Neagu Djuvara ne explica: “Nationalismul, in partea lui benefica, este strangerea unui popor in jurul valorilor nationale. Un popor devine natiune cand se coaguleaza in jurul unor valori nationale (nn. si perioada pasoptista este exemplu categoric al acestei afirmatii). Fara valori nationale un popor e doar o suma de indivizi care-si cauta destinul aici sau aiurea. Cea mai mare tragedie a acestui popor este ca timp de 45 de ani plus 23 de ani de dupa caderea comunismului, elitele au fugit din tara,au murit sau au  imbatranit fara sa joace vreun rol benefic”.

                         Cultul mediocritatii si nicidecum al elitelor de atrage lipsa de respect meritat al altor civilizatii si popoare.De aceea la intrebarea “Cum va fi Romania in 2030?” domnul Vianu raspunde: “Va fi exact ca acum! Pentru ca Romania din 2013 seamana mult cu Romania din 1890 sau 1910 si nu vad de ce, daca in ciuda atator mari evenimente internationale, noi ne-am pastrat in aceeasi matrice, de ce am arata cu totul altfel in 15 ani? Romania in 2030 va fi Romania eterna, cea in care Caragiale este in continuare pe piata, e actual, cea in care politicienii se cearta si se impaca dupa cum bate vantul, cea in care tot felul de caraghiosi devin peste noapte vedete si ne umplu casele si visele si gandurile. Atitudinea noastra aparent impasibila poate fi citita, interpretata si ca supravietuire,ne conservam, nu facem mari eforturi sa ne schimbam portretul, sa intram in alta stilistica. Daca am funtionat asa pana acum, de ce nu am functiona in continuare? Romanii nu au nevoie de politicieni pentru ca au noroc. (nn. vezi intrarea in U.E si N.A.T.O)”
                         Nu ati observat ca suntem mandri de noi? Romanul este incantat cand vorbeste despre sine, despre istoria lui, despre eroii lui. Cand cineva ne atrage atentia ca avem unele probleme raspunsul este “domnule ce ai cu noi? Suntem noi mai rai ca altii?”.

                        Nu suntem mai rai,mai buni,suntem eterni. In aceste conditii se impune o intrebare: In conditiile psihologiei nationale actuale, in ce mai consta esenta patriotismului?

